Neuvoston asetus (ETY) N:o 1211/69, annettu 26 päivänä kesäkuuta 1969, asetusten (ETY) N:o 971/68, 985/68 ja 1014/68 muuttamisesta Grana Padano ja Parmigiano Reggiano -juustojen sekä voin ja rasvattoman maitojauheen varastointiin tarkoitettujen varastojen luettelon laatimisen osalta



Virallinen lehti nro L 155 , 28/06/1969 s. 0013 - 0014

Suomenk. erityispainos Alue 3 Nide 2 s. 0193

Tanskank. erityispainos: Sarja I Alue 1969(I) s. 0256

Ruotsink. erityispainos Alue 3 Nide 2 s. 0193

Englannink. erityispainos: Sarja I Alue 1969(I) s. 0274

Kreikank. erityispainos: Luku 03 Nide 4 s. 0176

Espanjank. erityispainos: Luku 03 Nide 3 s. 0103

Portugalink. erityispainos: Luku 03 Nide 3 s. 0103



NEUVOSTON ASETUS (ETY) N:o 1211/69, annettu 26 päivänä kesäkuuta 1969, asetusten (ETY) N:o 971/68, 985/68 ja 1014/68 muuttamisesta Grana Padano ja Parmigiano Reggiano -juustojen sekä voin ja rasvattoman maitojauheen varastointiin tarkoitettujen varastojen luettelon laatimisen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 6 artiklan 6 kohdan, sen 7 artiklan 4 kohdan ja sen 8 artiklan 4 kohdan, ottaa huomioon komission ehdotuksen, sekä katsoo, että Grana Padano ja Parmigiano Reggiano -juustojen markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 971/68(2) 3 artiklan 1 kohdan ensimmäisessä alakohdassa, voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 985/68(3), sellaisena kuin se on viimeksi muutettuna asetuksella 750/69(4), 3 artiklan 1 kohdan ensimmäisessä alakohdassa ja rasvattoman maitojauheen julkista varastointia koskevista yleisistä säännöistä 20 päivänä heinäkuuta 1968 annetun neuvoston asetuksen (ETY) N:o 1014/68(5), sellaisena kuin se on viimeksi muutettuna asetuksella (ETY) N:o 749/69(6), 3 artiklan 1 kohdan ensimmäisessä alakohdassa säädetään, että juusto, voi ja rasvaton maitojauhe on toimitettava vahvistettavassa luettelossa mainittuun varastoon; mainittujen asetusten 4 artiklassa säädetään, että ottaen huomioon jäsenvaltioiden antamat tiedot, varastojen luettelo, jota voidaan muuttaa maidon markkinointivuoden aikana, on laadittava ennen markkinointivuoden alkua, yhteisössä nykyään olevien voin ja rasvattoman maitojauheen ylijäämien vuoksi ei ole suotavaa laatia varastoluetteloa yhteisön tasolla; itse asiassa interventioelinten on pakko valita varastot erityisesti niiden saatavuuden mukaan, jäsenvaltioiden tehtäväksi voidaan antaa Grana Padano ja Parmigiano Reggiano -juustojen varastointiin tarkoitetuista varastoista päättäminen, ja tästä syystä olisi poistettava näiden luetteloiden laatimista koskevat säännökset, ON ANTANUT TÄMÄN ASETUKSEN: 1 artikla Poistetaan asetusten 971/68, 985/68 ja 1014/68 3 artiklan 1 kohdan ensimmäisessä alakohdassa oleva ilmaisu "4 artiklassa tarkoitetussa luettelossa mainittuun". 2 artikla 1. Korvataan asetuksen (ETY) N:o 971/68 4 artikla seuraavasti: "4 artikla Juustoa saa varastoida ainoastaan määritettävät edellytykset täyttävissä varastoissa." 2. Korvataan asetuksen (ETY) N:o 985/68 4 artikla seuraavasti: "4 artikla Voita saa varastoida ainoastaan määritettävät edellytykset täyttävissä varastoissa." 3. Korvataan asetuksen (ETY) N:o 1014/68 4 artikla seuraavasti: "4 artikla Rasvatonta maitojauhetta saa varastoida ainoastaan määritettävät edellytykset täyttävissä varastoissa." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä kesäkuuta 1969. Neuvoston puolesta Puheenjohtaja G. THORN (1) EYVL N:o L 148, 28.6.1968, s. 13 (2) EYVL N:o L 166, 17.7.1968, s. 8 (3) EYVL N:o L 169, 18.7.1968, s. 1 (4) EYVL N:o L 98, 25.4.1969, s. 2 (5) EYVL N:o L 173, 22.7.1968, s. 4 (6) EYVL N:o L 98, 25.4.1969, s. 1